Tvrdiša Mirošković

Tvrdiša Mirošković (1426-1445), fočanski trgovac.

Tvrdiša Mirošković pripada krugu najjačih fočanskih trgovaca u 15. vijeku. Najčešće iz svoje fočanske sredine izvozi u Dubrovnik vosak, a uvozi tkanine. Najviše podataka o njemu daju knjige zaduženja gdje je zaveden kao dužnik kod dubrovačkih trgovaca. Tvrdiša je najviše poslovao sa Damjanom Sorkočevićem, Petrom Pantelom i Petrom Bratosalićem. Septembra 1438. godine Tvrdiša se zadužuje kod dubrovačkog suknara Petra Pantele na iznos od 41 dukata. Prema uslovima ugovora svaki Tvrdišin ili dolazak njegovog poslanika ili poslovnog zastupnika u Dubrovnik trebao bi značiti otplatu u iznosu od dva dukata, sve dok dug u potpunosti ne bude otplaćen.„Ego Tuerdissa Miroschouich confiteor quod super me et omnia mea bona obligo me dare et soluere Petro Pantelle ducatos auri quadraginta unum in hinc modum, videlicet, omni et singulo viagio quod fecero Ragusii pro me vel meos nuntios vel factores ducatos duos usque integram solutionem tocius debiti. Cum pacto quod non attendentis me Tuerdissa predicto ad solutionem dictorum duorum ducatorum de viagio in viagio ut supra dictum est, quod dictus Petrus possit me astringere et artare ad solutionem tocius debiti predicti quod restare dare non obstante presenti pacto. Et sit de presenti viagio. Et si ultra etc. Renuntiantes etc. Judex ser Marinus Si. de Restis et Nicola de Stella testis” (15. septembar 1438. godine), Državni arhiv u Dubrovniku, Serija: Debita Notariae, Svezak: XVIII, Folija: 85 verso. U periodu 1426-1445. zadužuje su kod različitih kreditora na iznos od preko 1000 dukata. U kreditnoj trgovini se pojavljuje sam ili u društvu svojih zemljaka. Njegovi najčešći poslovni partneri iz Foče su Vukota Novaković i Vukoje Mirković.

 Reference 

 Literatura 

 Desanka Kovačević, Trgovina u srednjovjekovnoj Bosni, Sarajevo: Naučno društvo Bosne i Hercegovine, Djela XVIII, Odjeljenje istorijsko-filoloških nauka 13, 1961.
 Pavo Živković, Ekonomsko-socijalne promjene u bosanskom društvu u XIV. i XV. stoljeću (Utjecaj primorskih gradova na ekonomsko-socijalne promjene u bosanskom društvu u 14. i 15. stoljeću. Pojava građanske klase i novog plemstva), Tuzla: Univerzal, Biblioteka Istorija i revolucija, 1986.

Kategorija:Ekonomija srednjovjekovne Bosne
Kategorija:Foča (Republika Srpska)
Kategorija:Biografije, Foča